
[bookmark: _Hlk16087236]RAPORT DE SPECIALITATE
[bookmark: _GoBack]privind incadrarea proiectului „Parcare Park and Ride”, ca nefinalizat in baza Ordonantei de Urgenta nr. 36 din 17 mai 2023, aprobarea prelungirii perioadei de implementare pana la 31.12.2024 si asumarea implementarii activităților proiectului din fonduri proprii după data de 31.12.2023.

UAT Municipiul Drobeta Turnu Severin are in implementare proiectul cu titlul ”Parcare Park and Ride”,  in cadrul Programului Operational Regional 2014 – 2020, Prioritatea de investitii 4.1,  Reducerea emisiilor de carbon in municipiile de resedinta de judet prin investitii bazate pe planurile de mobilitate urbana durabila, prin contractul de  finantare nr. 4903, semnat in data de 07.11.2019. 

Scopul proiectului/obiectivul general consta in reducerea patrunderii fluxurilor motorizate pe rețeaua stradala a municipiului Drobeta Turnu Severin, prin încurajarea schimbarii modale de la transportul privat la transportul public si după caz, la modurile nemotorizate de transport (mersul cu bicicleta), evitarea congestionarii traficului, reducerea cererii de locuri de parcare din municipiu si, în final, reducerea emisiilor de echivalent CO2 din traficul rutier. Prin realizarea proiectului se are în vedere construirea unei parcari în care participantii la trafic vor putea lasa autoturismul pentru a se îndrepta catre sistemul de transport urban pentru facilitarea accesului mai usor la locurile de munca, la furnizorii de servicii sau alte zone de interes; pentru scaderea timpilor de deplasare si a costurilor de transport; pentru reducerea poluarii si a consumului de energie; pentru decongestionarea traficului precum si îmbunatațirea siguranței în trafic.

Expunere de motive:
	Avand in vedere ca perioada de executie a contractului de lucrari va expira la data de 31.12.2023, termen la care ar trebui finalizate toate activitatile proiectului conform Programului Operational Regional 2014-2020, iar constructorul va inainta situatia de plata finala foarte aproape de acest termen limita, exista riscul ca  receptia la terminarea lucrarilor sa nu poata fi efectuata cu incadrarea in acest termen.
 	O astfel de procedura poate dura intre 15 si 20 de zile, tinand cont de faptul ca dupa terminarea lucrarilor trebuie notificat Inspectoratul de Stat in Constructii si trebuie programata o data pentru receptie de comun acord in functie de disponibilitatea tuturor partilor implicate. Totodata in timpul receptiei pot fi constate de catre comisie, deficiente care vor trebui remediate in vederea acceptarii receptiei.
	Astfel, pentru a nu pierde finantarea acordata prin acest proiect, in baza ORDONANȚEI DE URGENȚĂ nr. 36 din 17 mai 2023 privind stabilirea cadrului general pentru închiderea programelor operaționale finanțate în perioada de programare 2014-2020 si in baza Instructiunii AMPOR 207 /31.10.2023  de pregătire în vederea închiderii Programului Operațional Regional 2014-2020, propun incadrarea proiectului „Parcare Park and Ride”, ca nefinalizat, aprobarea prelungirii perioadei de implementare pana la 31.12.2024 si asumarea implementarii activităților proiectului din fonduri proprii după data de 31.12.2023, în scopul realizării integrale a acestora, atingerii indicatorilor, rezultatelor și obiectivelor propuse și asigurării funcționalității acestuia.

